English: Cabinet Secretary, despite your own evidence in our committee about winter pressures and how they impact upon the NHS in Wales, we never seem to learn from these experiences; we always seem to be caught on the hop, as though winter pressure was something new. The word 'unprecedented' appears to come out every time, as if this word excuses the very fact that we are not learning from past experiences. The additional £10 million is, of course, welcome, but I want to ask you, Cabinet Secretary, how was the £50 million spent in combating this situation that happens almost at this time every year? What lessons year on year regarding winter pressures are being learned, and how are they being acted upon? We hear again that flu outbreaks have added to the pressure, which, of course, they would, but, again, flu is not new to our country at this time of the year. We expect it - it gets colder - and flu to be partly a consequence of this. It happens the same time every year and we must be prepared for this. The Royal College of Emergency Medicine stated that emergency departments in Welsh hospitals felt like a battlefield to staff. We know that A&E attendances topped 1 million. But why, when we are encouraging people to use pharmacies, for example, are they still turning up at A&E? Is this because they cannot get the GP appointments that they feel they need and that A&E is now becoming the alternative? What discussions will you be having with both primary care and secondary care staff to gain an insight into the situation we find ourselves in? What proportion of these A&E admissions could have been dealt with by other means, such as pharmacy and GP visits? Were the hospital staff in these departments prepared and of full complement? You state that NHS organisations have been planning for this period since the end of last winter - supported by the £50 million of funding to help them balance urgent and planned care activity - yet we do not still have sufficient beds or staff to cope with this situation. How can we plan for next year so that we are not cancelling operations for patients that could lead to them needing additional treatment because of this delay, which has a knock-on effect on cost of course, because they cost more in the long run, or they possibly could? What strategy do you have planned for next year -
Welsh: Ysgrifennydd y Cabinet, er gwaethaf eich tystiolaeth yn ein pwyllgor ynglŷn â phwysau'r gaeaf a sut y mae'n effeithio ar y GIG yng Nghymru, ymddengys nad ydym byth yn dysgu o'r profiadau hyn; ymddengys ein bod yn cael ein dal ar y gamfa bob tro, fel pe bai pwysau'r gaeaf yn rhywbeth newydd. Ymddengys bod y gair 'digynsail' yn codi bob tro, fel pe bai'r gair hwn yn esgusodi'r ffaith nad ydym yn dysgu o brofiadau'r gorffennol. Wrth gwrs, mae'r £10 miliwn ychwanegol i'w groesawu, ond rwyf eisiau gofyn i chi, Ysgrifennydd y Cabinet, sut y cafodd y £50 miliwn ei wario wrth fynd i'r afael â'r sefyllfa hon sy'n digwydd yr adeg hon bron bob blwyddyn? Pa wersi sy'n cael eu dysgu o un flwyddyn i'r llall mewn perthynas â phwysau'r gaeaf, a sut rydych yn gweithredu arnynt? Unwaith eto, rydym yn clywed bod achosion ffliw wedi ychwanegu at y pwysau, fel y byddent wrth gwrs, ond unwaith eto, nid yw ffliw yn rhywbeth newydd i'n gwlad ar yr adeg hon o'r flwyddyn. Rydym yn ei ddisgwyl - mae'n oeri - ac rydym yn disgwyl i'r ffliw fod yn ganlyniad i hyn, yn rhannol. Mae'n digwydd ar yr un pryd bob blwyddyn ac mae'n rhaid i ni fod yn barod am hyn. Dywedodd y Coleg Brenhinol Meddygaeth Frys fod adrannau achosion brys yn ysbytai Cymru yn teimlo fel maes brwydr i staff. Gwyddom fod y nifer a ymwelodd ag adrannau damweiniau ac achosion brys yn uwch nag 1 filiwn. Ond pam, pan ydym yn annog pobl i ddefnyddio fferyllfeydd, er enghraifft, eu bod yn dal i fynd i adrannau damweiniau ac achosion brys? Ai'r rheswm am hyn yw oherwydd na allant gael yr apwyntiadau meddyg teulu y maent yn teimlo eu bod eu hangen ac mai adrannau damweiniau ac achosion brys yw'r dewis amgen bellach? Pa drafodaethau y byddwch yn eu cael gyda staff gofal sylfaenol a staff gofal eilaidd i gael syniad o'r sefyllfa rydym ynddi? Pa gyfran o'r derbyniadau brys hyn y gellid bod wedi ymdrin â hwy drwy ddulliau eraill, megis ymweliadau â meddygon teulu a fferyllfeydd? A oedd y staff ysbyty yn yr adrannau hyn yn barod a niferoedd llawn yn bresennol? Rydych yn nodi bod cyrff y GIG wedi bod yn cynllunio ar gyfer y cyfnod hwn ers diwedd y gaeaf diwethaf - wedi'u cefnogi gan y £50 miliwn o gyllid i'w helpu i sicrhau cydbwysedd rhwng gweithgarwch gofal brys a gofal wedi'i gynllunio - ac eto nid oes gennym ddigon o welyau na staff i ymdopi gyda'r sefyllfa hon o hyd. Sut y gallwn gynllunio ar gyfer y flwyddyn nesaf fel nad ydym yn canslo llawdriniaethau ar gyfer cleifion a fyddai'n gallu arwain at sefyllfa lle bydd angen triniaeth ychwanegol arnynt oherwydd yr oedi hwn, sy'n cael effaith ganlyniadol ar gost wrth gwrs, oherwydd maent yn costio mwy yn y tymor hir, neu mae'n bosibl y gallent? Pa strategaeth rydych wedi'i chynllunio ar gyfer y flwyddyn nesaf -